অনুষ্ঠান প্রায় শেষের দিকে। আর কয়েকটা গানের পরই অনুষ্ঠান শেষ হয়ে যাবে। তাই ভাবলাম আর সময় নাই এবার মুন আপু কে বলি ব্যাপারটা। মুন আপু রূমন ভাইয়ের সাথে বসে ছিলেন। আমি তাকে একটু আড়ালে ডাক  দিলাম। বললাম রূপসীর কথা। সে আমার কথা শুনে একটু চুপ হয়ে গেল। তারপর বলল, রূপসীর তো একজনের সাথে সম্পর্ক আছে। আমার তো মাথায় বাজ পড়ল। আগে তো এ কথা ভাবিনি যে রূপসীর বয়ফ্রেন্ড থাকতে পারে। আমি বললাম, সে ছেলে কি করে? মুন আপু বললেন, সে বাশি বাজায়। আমি বললাম, সে বাশি বাজালে আমি সেতার বাজাব। না হয় গিটার বাজাব। বেইজ, লিড, রিদম একসাথে ধরব। মুন আপু আমাকে একটু সান্তনা দিলেন। বললেন, তোমার লাইফে দেখবা খুব ভাল একটা মেয়ে আসবে।